**Agios Efstratios** ou **San Eustaquio** (grego:  *Άγιος Ευστράτιος*) é unha pequena illa grega no norte de mar Exeo a 30 km ao suroeste de Lemnos e 80 km ao noroeste de Lesbos. Xunto con Lemnos e os illotes próximos forma a unidade rexional de Lemnos, parte dos arquipélagos gregos da rexión do Exeo Setentrional.

Nome
----

A illa leva o nome de San Eustaquio (Όσιος Ευστράτιος ο Θαυματουργός), que viviu como exiliado na illa no século IX, porque se opoñía ás políticas iconoclastas do emperador bizantino León V o Armenio. A súa tumba aínda é mostrada polos habitantes. A illa é mencionada no Isolario por Cristoforo Buondelmonti en 1420 como Sanstrati. foi coñecida como "Bozbaba" durante o dominio otomán.

Xeografía
---------

Agios Efstratios é tranquila, illada e seca, cunha poboación aproximada de 300 persoas. O clima é árido, con escasas precipitacións durante os meses de inverno e veráns longos e calorosos. A paisaxe é principalmente rochosa, con vexetación escasa e baixa. Os cultivos son insignificantes; o mar circundante, con todo, é rico en peixes que son capturados polos pescadores locais. Hai numerosas praias na illa, como Agios Antonio, Lemonies, Avlakia e outras, á maioría das cales se accede por barco. A illa Agios Efstratios está conectada por barco con Lemnos, Agios Konstantinos, Kymi e Kavala.

Historia política recente
-------------------------

A illa foi utilizada para albergar preso políticos en exilio interno polo Réxime Metaxas na década de 1930. O 19 de febreiro de 1968, un terremoto (7´1 na escala de Richter) derribou a maioría das casas, que foron dubstituídas por construcións prefabricadas de formigón dispostos nunha formación similar a un campamento militar. No entanto, a illa conserva unha capital moi atractiva, tamén chamada Agios Efstratios, preservada ao mesmo tempo un ambiente mediterráneo nun lugar virxe, con praias de augas cristalinas. É sobre todo un lugar para a relaxación e a meditación. Durante a Ditadura dos Coroneis, a illa foi utilizada de novo como unha prisión para os disidentes políticos. Un dos seus máis famosos prisioneiros foi Mikis Theodorakis, activista político e compositor musical.

Primeira illa verde de Grecia
-----------------------------

Athens News Agency informou que, o 4 de xuño de 2009, na conferencia internacional de dous días en Atenas sobre o "Cambio climático e Desafíos para as xeracións futuras",baixo o patrocinio da UNESCO, o ministro de Desenvolvemento de Grecia Kostis Hatzidakis dixo que Agios Efstratios pronto se convertería na primeira illa "verde" do país, totalmente impulsada por fontes de enerxía renovable (FER),. Os seus residentes dependen da enerxía solar e eólica xerada e móvense ao redor da illa en bicicletas e coches eléctricos. Agios Efstratios está incluído na rede Natura 2000 das áreas da natureza protexidas da Unión Europea.[]

Galería
-------

* Vista do porto de Agios EfstratiosVista do porto de Agios Efstratios
* Outra vista do porto de Agios EfstratiosOutra vista do porto de Agios Efstratios

Notas
-----

1. ↑  Επίτομο Γεωγραφικό Λεξικό της Ελλάδος (Geographical Dictionary of Greece), Μιχαήλ Σταματελάτος, Φωτεινή Βάμβα-Σταματελάτου, εκδ. Ερμής, ΑΘήνα 2001
2. ↑  "Conference on climate change ends with Athens Declaration". *Athens News Agency: Daily News Bulletin in English,* (en inglés). Athens News Agency (3211). 4 de xuño de 2009. Consultado o 2 de abril de 2019.
3. ↑  "Copia arquivada". Arquivado dende o orixinal o 08 de xuño de 2009. Consultado o 19 de xullo de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Agios Efstratios Modificar a ligazón no Wikidata*** |

### Outros artigos

* Outras illas gregas

### Ligazóns externas

* Documentary about Agios Efstratios
* Ship Routes to Agios Efstratios
* Municipality of Agios Efstratios Official Page - Δήμος Αγίου Ευστρατίου Επίσημη Ιστοσελίδα
* Agios Efstratios Sea PilotArquivado 03 de marzo de 2016 en Wayback Machine.

|  |  |
| --- | --- |
| Control de autoridades | 
* Wd: Q393937
* WorldCat
* VIAF: 235248499
* GeoNames: 263959
* GND: 4819867-5
* LCCN: n2013066172
* OSM: 958519

 |